Zermània Repùblega Federałe de Zermània Bundesrepublik Deutschland La Zermania , ufiçialmente Repùblega Federale de Zermania la xe un stato de l'Europa. La confina a nord col Mar de 'l Nord, la Danemarca e 'l Mar Bàltego; a est co la Polonia e la Repùblega Ceca; a sud co l'Àustria e la Svìçara; a òvest co la França, el Lussenburgo, el Belxo e i Paezi Bassi. L'é el stato pi popoloso de l'Union Europea, el segondo stato d'Europa dopo la Russia e el 17º de 'l mondo par popolaçion. La rejon denominà oncù Zermania la xe sta abità da diversi pòpoli zermàneghi, conossiesti e documentai za da 'l 100 a.C. A partir da 'l X sègolo chesti teritori todeschi i ga dà contributo a la parte çentrale de 'l Sagro Roman Inpero che el xe esistìo fin a 'l 1806. Inte 'l corso de 'l XVI sègolo, el nord de la Zermania el devien el çentro de la Reforma protestante. La Zermania la xe stà unifegada cofà stato independente co la Guera Franco-Prussiana inte 'l 1871. La Zermania moderna la xe nassesta da la fusion de la Repùblega Demogràtega Todesca e la Repùblega Federale Todesca el 3 de otobre de 'l 1990. Le ga ciapà el nome conpleto de "Repùblega Federale de Zermania" e la Cavedale Federale la xe stà reportada a Berlin. La xe na repùblega parlamentare federale demogràtega. La xe fata de 16 stati ciamai : La Repùblega Federale de Zermania la xe menbro de ONU, NATO e la xe anca menbro fondator de l'Union Europea. Co pi de 80,2 milioni de àneme segondo el çensimento de 'l 2011, la Zermania l'é el Paese pi popoloso de l'Union Europea e 'l segondo Paese pi popoloso de l'Europa dopo la Russia e anca el 15° pi popoloso de la Tera. Tutavìa, el so tasso de fecondità de 1,41 fioi par dona el xe uno de i pi bassi de 'l mondo. Sin da i ani 1970, el tasso de mortalità inte la Zermania supera el taso de natalità. Tra el 1989 e el 2009, çirca 2.000 scole le ga vegnù serae inte la ex-Zermania Est par la scarsità de tosi. Le pi popolose çità de la Zermania le xe Berlin, Anburgo, Monaco de Baviera, Colonia, e Francoforte. La xe el paese pi forte economegamente de l'UE. La xe anca un de i stati pi industrialisai de 'l G8. La fa anca parte de 'l G4.